CELEX: 32021D1855
Language: da
Date: 2021-10-18 00:00:00
Title: Rådets afgørelse (EU) 2021/1855 af 18. oktober 2021 om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Libanesiske Republik på den anden side, for så vidt angår forlængelse af gyldigheden af prioriteterne for partnerskabet mellem EU og Libanon, indtil associeringsrådet har vedtaget nye ajourførte fælles dokumenter

22.10.2021   
               
               
                  DA
               
               
                  Den Europæiske Unions Tidende
               
               
                  L 374/58
               
            
         RÅDETS AFGØRELSE (EU) 2021/1855
         af 18. oktober 2021
         om den holdning, der skal indtages på Den Europæiske Unions vegne i det associeringsråd, der er oprettet ved Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Libanesiske Republik på den anden side, for så vidt angår forlængelse af gyldigheden af prioriteterne for partnerskabet mellem EU og Libanon, indtil associeringsrådet har vedtaget nye ajourførte fælles dokumenter
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 9,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Libanesiske Republik på den anden side (1) (»aftalen«) blev undertegnet den 17. juni 2002 og trådte i kraft den 1. april 2006.
                  
               
                     (2)
                  
                  
                     Associeringsrådet vedtog prioriteterne for partnerskabet mellem EU og Libanon, herunder pagten mellem EU og Libanon i bilaget dertil (»pagten«), ved dets afgørelse nr. 1/2016 (2) for perioden 2016-2020.
                  
               
                     (3)
                  
                  
                     EU og Libanon er via brevveksling nået til enighed om, at gyldigheden af prioriteterne for partnerskabet mellem EU og Libanon, herunder pagten, bør forlænges som retningsgivende dokumenter med henblik på konsolidering af deres partnerskab indtil vedtagelsen af nye ajourførte fælles dokumenter.
                  
               
                     (4)
                  
                  
                     I henhold til aftalens artikel 76 har associeringsrådet beføjelse til at træffe afgørelser med henblik på virkeliggørelsen af de i aftalen fastsatte mål.
                  
               
                     (5)
                  
                  
                     Associeringsrådet skal vedtage en afgørelse ved skriftlig procedure for at forlænge gyldigheden af prioriteterne for partnerskabet, herunder pagten, indtil associeringsrådet har vedtaget nye ajourførte fælles dokumenter.
                  
               
                     (6)
                  
                  
                     Det er hensigtsmæssigt at fastlægge den holdning, der skal indtages på Unionens vegne i associeringsrådet, da associeringsrådets afgørelse får retsvirkninger.
                  
               
                     (7)
                  
                  
                     Den holdning, som Unionen skal indtage i associeringsrådet, bør derfor baseres på udkastet til associeringsrådets afgørelse —
                  
               VEDTAGET DENNE AFGØRELSE:
         
            Artikel 1
            Den holdning, der skal indtages på Unionens vegne i det associeringsråd, der er oprettet ved Euro-Middelhavsaftalen om oprettelse af en associering mellem Det Europæiske Fællesskab og dets medlemsstater på den ene side og Den Libanesiske Republik på den anden side, for så vidt angår forlængelse af gyldigheden af prioriteterne for partnerskabet mellem EU og Libanon, indtil associeringsrådet har vedtaget nye ajourførte fælles dokumenter, baseres på udkastet til associeringsrådets afgørelse (3).
         
         
            Artikel 2
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 18. oktober 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EUT L 143 af 30.5.2006, s. 2.
         
            (2)  Associeringsrådet EU-Libanons afgørelse nr. 1/2016 af 11. november 2016 om fastlæggelse af prioriteterne for partnerskabet mellem EU og Libanon (EUT L 350 af 22.12.2016, s. 114).
         
            (3)  Jf. dokument ST 12263/21 på http://register.consilium.europa.eu.